**Javno savjetovanje**

**o nacrtu Odluke o utvrđivanju granica između naselja Bobovica, Hrastina Samoborska, Mala Rakovica i Samobor**

Svoje doprinose javnom savjetovanju molimo dostavite Upravnom odjelu za opće, pravne i tehničke poslove putem priloženog obrasca do 15. veljače 2019. na adresu elektroničke pošte: ana.huljev@samobor.hr, navodeći u predmetu poruke "Javno savjetovanje"

Odluka o utvrđivanju granica između naselja Bobovica, Hrastina Samoborska, Mala Rakovica i Samobor donesena je na 29. sjednici Gradskog vijeća održanoj 31. svibnja 2012. godine te je objavljena u Službenim vijestima Grada Samobora br. 3/12.

Nakon toga uslijedile su izmjene i dopune Odluke objavljene u Službenim vijestima Grada Samobora s izmjenama članka koji se odnosi na granicu između naselja Samobor i Hrastina Samoborska.

Grad Samobor donio je DPU Giznik u obuhvatu tzv. „Gmajne“ kojim su se formirale građevinske parcele i tri prometna pravca te je došlo do potrebe u izmjeni članka 3. predmetne Odluke, odnosno usklađenju granice naselja između Samobora i Male Rakovice prema provedenoj parcelaciji.

Uz navedeno, u Grad Samobor zaprimljen je dopis Državne geodetske uprave, Područnog ureda za katastar Zagreb, Odjela za katastar nekretnina Samobor, u kojem se navodi da su prilikom kontrole pisanog i grafičkog dijela Registra prostornih jedinica uočene razlike te su također potrebne korekcije u dijelu granice naselja između Samobora i Male Rakovice.